CELEX: 
Language: et
Date: 2017-01-31 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) nr 251/2014 aromatiseeritud veinitoodete lubatud valmistamisprotsesside osas

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu määrusega (EL) nr 251/2014 (aromatiseeritud veinitoodete määratlemise, kirjeldamise, esitlemise, märgistamise ja geograafiliste tähiste kaitse kohta) on komisjonile antud õigus võtta vastu delegeeritud õigusakte, millega kehtestatakse aromatiseeritud veinitoodete lubatud valmistamisprotsessid.
            
            
               Käesoleva delegeeritud õigusakti eesmärk on kehtestada kõnealused lubatud valmistamisprotsessid, võttes arvesse Rahvusvahelise Viinamarja- ja Veiniorganisatsiooni (OIV) soovitatud valmistamisprotsesse.
            
            
               Algatus ei kuulu õigusloome kvaliteedi ja tulemuslikkuse programmi tegevuskava hulka. Ettepaneku koostamisel on arvesse võetud parema õigusloome põhimõtteid.
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               Käesoleva delegeeritud õigusakti õiguslik alus on Euroopa Parlamendi ja nõukogu 26. veebruari 2014. aasta määrus (EL) nr 251/2014 aromatiseeritud veinitoodete määratlemise, kirjeldamise, esitlemise, märgistamise ja geograafiliste tähiste kaitse kohta,
                  1
                eriti selle artikli 4 lõige 2.
            
            
               
                  Liikmesriigid vastutavad kõnealuse määruse sätete rakendamise eest. Siiski on vaja tagada, et aromatiseeritud veine käsitlevaid eeskirju kohaldataks ühetaoliselt kõikides liikmesriikides, et ennetada pettust, tagada tarbijate kaitse ja vältida ebaausat konkurentsi. Seetõttu on seadusandja andnud komisjonile õiguse rakendada meetmeid, eelkõige lubatud tootmismeetoditega aromatiseeritud veinitoodete valmistamise puhul.
               
            
            
               Liikmesriikide algatusel võetud meetmetest üksi ei piisa ühtsete ja mittediskrimineerivate sätete kohaldamiseks. Aromatiseeritud veinitoodete puhul põhjustab liikmesriigi õigusnormide täitmise nõue ka ülemäärast koormust ja suurendab nende kulusid. See oleks kahjulik tarbijatele, keda võidaks eksitada lõpptoote koostise või laadi osas.
            
            
               3.HINDAMINE, KONSULTEERIMINE JA MÕJUHINNANG
            
            
               Kõigi 28 liikmesriigi ekspertidega toimusid konsultatsioonid põllumajandusturgude eksperdirühmas eelkõige ühise turukorralduse ühtse määruse (alarühm „vein“) kohastes küsimustes 30. mail ja 19. juulil 2016 toimunud koosolekul, kus tutvustati õigusakti eelnõu teksti ning lepiti selles kokku. Eksperdirühma koosoleku kokkukutsumise ajal saadeti käesoleva õigusakti eelnõu Euroopa Parlamendile ja nõukogule.
            
            
               Aromatiseeritud veinitoodete valmistamisprotsesse arutati ka kodanikuühiskonna dialoogirühma koosolekute raames, mille käigus kogus komisjon aromatiseeritud veinitoodete ekspertidelt teavet, arvamusi ja soovitusi.
            
            
               Liikmesriigid ja aromatiseeritud veinijookide tootjad on üksmeelel käesoleva delegeeritud õigusaktiga lubatud selliste valmistamisprotsesside osas, mis on koostanud Rahvusvahelise Viinamarja- ja Veiniorganisatsiooni (OIV) soovitatud ja avaldatud valmistamisprotsesse arvesse võttes. Sel põhjusel ei peetud vajalikuks mõjuhinnangu koostamist.
            
            
               Delegeeritud määruse eelnõu avaldati parema õigusloome portaalis 23. septembrist kuni 21. oktoobrini 2016 ning tagasisidet selle kohta ei saadud.
            
            
               4.MÕJU EELARVELE
            
            
               Ettepanek ei mõjuta Euroopa Liidu eelarvet.
            
            
               KOMISJONI DELEGEERITUD MÄÄRUS (EL) …/…,
            
            
               31.1.2017,
            
            
               millega täiendatakse Euroopa Parlamendi ja nõukogu määrust (EL) nr 251/2014 aromatiseeritud veinitoodete lubatud valmistamisprotsesside osas
            
         
         
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 26. veebruari 2014. aasta määrust (EL) nr 251/2014 aromatiseeritud veinitoodete määratlemise, kirjeldamise, esitlemise, märgistamise ja geograafiliste tähiste kaitse kohta,
                  2
                eriti selle artikli 4 lõiget 2,
            
            
               ning arvestades järgmist:
            
            
               (1)Liidu traditsiooniliste aromatiseeritud veinitoodete tootmine on oluline sektor tootjate ja tarbijate jaoks ning tähtis väljund liidu põllumajandusele. Määruse (EL) nr 251/2014 artiklis 4 on sätestatud nõuded, piirangud ja kirjeldused, mille kohaselt tuleb aromatiseeritud veine valmistada. Kõnealuse määrusega on komisjonile antud ka õigus võtta vastu delegeeritud õigusakt, et kehtestada aromatiseeritud veinitoodete valmistamisprotsessid.
            
            
               (2)Selleks et saavutada tarbijakaitse kõrge tase, ennetada eksitavat tegevust ja tagada aus konkurents tootjate vahel, tuleks sätestada selgelt määratletud kriteeriumid aromatiseeritud veinitoodete valmistamiseks. Vastavalt määruse (EL) nr 251/2014 artiklile 4 peab komisjon võtma arvesse Rahvusvahelise Viinamarja- ja Veiniorganisatsiooni (OIV) soovitatud ja avaldatud valmistamisprotsesse.
            
            
               (3)Rahvusvahelise Viinamarja- ja Veiniorganisatsiooni soovitatud ja avaldatud aromatiseeritud veinitoodete valmistamisprotsessid sisalduvad OIV resolutsioonis OENO 439-2012 ja peaksid olema lubatud valmistamisprotsesside kehtestamise aluseks liidus. Liikmesriikide ekspertide ja aromatiseeritud veinitoodete sektori esindajatega konsulteerimisel on aga ilmnenud, et mõned neist protsessidest ei kajasta täielikult liidu traditsioonilisi valmistamistavasid. Seepärast tuleks neid protsesse kohandada ja täiustada, et paremini reageerida tootjate vajadustele seoses valmistamismeetodite ja tarbijate ootustele seoses toodete kvaliteetiga,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Aromatiseeritud veinitoodete valmistamisprotsessid
            
            
               Kooskõlas määrusega (EL) nr 251/2014 loetakse aromatiseeritud veinitoodete lubatud valmistamisprotsessideks käesoleva määruse lisas loetletud protsesse.
            
            
               Artikkel 2
            
            
               Jõustumine
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 31.1.2017
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  ELT L 84, 20.3.2014, lk 14.
               
               
                  
                     (2)
                  ELT L 84, 20.3.2014, lk 14.
               
            
      
    ---documentbreak--- 
      
         
         
            
               Määruse (EL) nr 251/2014 artikli 4 lõikes 2 osutatud 
                  lubatud valmistamisprotsesside loetelu
            
            
                     
                        Nr
                     
                  
                  
                     
                        Valmistamisprotsess
                     
                  
                  
                     
                        Eesmärk
                     
                  
                  
                     
                        Kasutustingimused
                     
                  
                  
                     
                        Nõuded
                     
                  
               
                     
                        1
                     
                  
                  
                     
                        Hapestamine ja hapetustamine
                     
                  
                  
                     
                        Suurendada või vähendada tiitritavat happesust ja tegelikku happesust (pH vähendamine või suurendamine), et luua erilised organoleptilised omadused ja suurendada tasakaalu.
                     
                  
                  
                     
                        Elektromembraantöötlus
                     
                     
                        Katioonivahetajatega töötlemine 
                     
                  
                  
                     
                        Elektromembraantöötlusega hapestamise puhul kohaldatakse komisjoni määruse (EÜ) nr 606/2009
                           1
                         14. liites esitatud nõudeid mutatis mutandis.
                     
                     
                        Elektromembraantöötlusega hapetustamise puhul kohaldatakse mutatis mutandis komisjoni määruse (EÜ) nr 606/2009 17. liites esitatud nõudeid.
                     
                     
                        Katioonivahetajatega töötlemise puhul kohaldatakse komisjoni määruse (EÜ) nr 606/2009 15. liites esitatud nõudeid mutatis mutandis. 
                     
                  
               
                     
                        2
                     
                  
                  
                     
                        Filtreerimine ja tsentrifuugimine
                     
                  
                  
                     
                        Saavutada: 
                     
                     
                        toodete läbipaistvus, 
                     
                     
                        mikroorganismide kõrvaldamise teel bioloogiline tasakaal, 
                     
                     
                        keemiline tasakaal.
                     
                  
                  
                     
                        Aromatiseeritud veinitoodete voog läbi filtrite, mis koguvad hõljuvaid osakesi ja aineid kolloidlahuses.
                     
                     
                        Filtreerida võib inertse filtreerimisainega või ilma, orgaaniliste või mineraalsete membraanidega, sealhulgas poolläbilaskvate membraanidega.
                     
                  
                  
                     
                  
               
                     
                        3
                     
                  
                  
                     
                        Värvuse ja maitse korrektsioon
                     
                  
                  
                     
                        Toote värvuse kohandamine.
                     
                     
                        Tootele iseloomulike organoleptiliste omaduste kujunemine.
                     
                  
                  
                     
                        Töötlemine veinitootmises lubatud aktiivsöega.
                     
                     
                        Töötlemine polüvinüülpolüpürrolidooniga.
                     
                  
                  
                     
                        Aktiivsüsi: kuni 200 g/hl
                     
                     
                        Polüvinüülpolüpürrolidoon: kuni 80 g/hl
                     
                  
               
                     
                        4
                     
                  
                  
                     
                        Alkoholisisalduse suurendamine
                     
                  
                  
                     
                        Alkoholisisalduse suurendamine
                     
                  
                  
                     
                        Vee eemaldamine: 
                     
                     
                        osubstraktiivsed rikastamistehnoloogiad pöördosmoosina;
                     
                     
                        okrüokontsentratsioon külmutamise teel ja sel viisil moodustunud jää eemaldamine.
                     
                     
                        Taaskääritamine kääritatavate suhkrute ja selliste saaduste lisamisega, millele on osutatud määruse (EL) nr 251/2014 I lisa punktis 2, ning sellele järgnev kääritamine valitud pärmidega.
                     
                  
                  
                     
                  
               
                     
                        5
                     
                  
                  
                     
                        Alkoholisisalduse vähendamine
                     
                  
                  
                     
                        Alkoholisisalduse vähendamine
                     
                     
                  
                  
                     
                        Etanooli eraldamine füüsiliste eraldamismeetodite abil.
                     
                  
                  
                     
                        Töödeldud aromatiseeritud veinitoodetel ei tohi olla organoleptilisi vigu ning need peavad olema valmis otsetarbimiseks.
                     
                     
                        Aromatiseeritud veinitoote alkoholisisalduse vähendamist ei tohi teostada juhul, kui aromatiseeritud veinitoote valmistamise ajal toimusid järgmised toimingud:
                     
                     
                        -alkoholi lisamine,
                     
                     
                        -kontsentreerimine,
                     
                     
                        -taaskääritamine.
                     
                  
               
                     
                        6
                     
                  
                  
                     
                        Viinhappesoolade tasakaalustamine
                     
                  
                  
                     
                        Viinhappesoolade tasakaalustamine kaaliumvesiniktartraadi ja kaltsiumtartraadi ja teiste kaltsiumsoolade tasakaalustamisega.
                     
                  
                  
                     
                        Elektrodialüüsiga töötlemine
                     
                     
                        Katioonivahetusainetega töötlemine, mille puhul lähtevein voolab läbi kolonni, mis on täidetud lahustumatu polüelektrolüüdina toimiva polümeerse vaiguga, mille katioonid võivad vahetuda ümbritseva keskkonna katioonidega.
                     
                     
                        Jahutamine, mille puhul tooteid säilitatakse vähendatud temperatuuril.
                     
                  
                  
                     
                        Elektrodialüüsiga töötlemise puhul kohaldatakse mutatis mutandis komisjoni määruse (EÜ) nr 606/2009 7. liites esitatud nõudeid.
                     
                     
                        Katioonivahetajatega töötlemise puhul kohaldatakse mutatis mutandis komisjoni määruse (EÜ) nr 606/2009 12. liites esitatud nõudeid.
                     
                     
                     
                  
               
                     
                        7
                     
                  
                  
                     
                        Segamine
                     
                  
                  
                     
                        Aromatiseeritud veinitoodete lõpliku organoleptilise profiili muutmine
                     
                  
                  
                     
                        Veinisektori eri toodete segamine, nagu on osutatud määruse (EL) nr 251/2014 artikli 3 punkti 2 alapunktis a, punkti 3 alapunktis a ja punkti 4 alapunktis a.
                     
                  
                  
                     
                  
               
                     
                        8
                     
                  
                  
                     
                        Kuumutamisega säilitamine
                     
                  
                  
                     
                        Toote säilitamine mikrobioloogilise tasakaalu tagamisega.
                     
                  
                  
                     
                        Kuumtöötlemised, sealhulgas pastöriseerimine. Kuumutamine temperatuurini, mis on vajalik pärmi ja bakterite kõrvaldamiseks.
                     
                  
                  
                     
                  
               
                     
                        9
                     
                  
                  
                     
                        Selitamine
                     
                  
                  
                     
                        Vees lahustumatute koostisainete kõrvaldamine
                     
                  
                  
                     
                        Järgmised abiainete kasutamine:
                     
                     
                        -toiduželatiin,
                     
                     
                        -nisust või hernestest saadud taimset päritolu valgud,
                     
                     
                        -kalaliim,
                     
                     
                        -kaseiin ja kaaliumkaseinaat,
                     
                     
                        -munaalbumiin,
                     
                     
                        -bentoniit,
                     
                     
                        -ränidioksiid geeli või kolloidlahusena.
                     
                  
                  
                     
                  
               
         
         
            
                  
                     (1)
                  Komisjoni 10. juuli 2009. aasta määrus (EÜ) nr 606/2009, millega kehtestatakse nõukogu määruse (EÜ) nr 479/2008 teatavad rakenduseeskirjad seoses viinamarjasaaduste kategooriate, veinivalmistustavade ja asjaomaste piirangutega (ELT L 193, 24.7.2009, lk 1).